
A V I Z 

 asupra proiectului de Lege privind aprobarea Ordonanţei de urgenţă a Guvernului nr.167/2002 pentru ratificarea Acordului de împrumut suplimentar între România, în calitate de Împrumutat, Banca Naţională a României, în calitate de Agent al Împrumutatului, şi Comunitatea Europeană, în calitate de Împrumutător, semnat la Bruxelles la 11 noiembrie 2002.  

                     În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi  a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.167/2002 pentru ratificarea Acordului de împrumut suplimentar între România, în calitate de Împrumutat, Banca Naţională a României, în calitate de Agent al Împrumutatului, şi Comunitatea Europeană, în calitate de Împrumutător, semnat la Bruxelles la 11 noiembrie 2002, trimis cu adresa nr.685 din 19 decembrie 2002, înregistrată sub nr.31/1145 din 19 decembrie 2002.  



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 5 februarie 2003. 



Membrii comisiei au examinat Ordonanţa de urgenţă a Guvernului nr.167/2002, expunerea de motive la proiectul de lege, precum  şi avizul favorabil al Consiliului Legislativ nr.1527/29.12.2002. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, cu recomandarea ca, la dezbaterea în fond, Comisia pentru buget, finanţe şi bănci să ţină seama de observaţiile şi propunerile Consiliului Legislativ în ceea ce priveşte redactarea corectă a titlului ordonanţei de urgenţă supusă aprobării.  


În raport de obiectul şi conţinutul său, proiectul de lege face parte din categoria legilor ordinare. 

